Marie Egland Drangsholt

Marie Egland Drangsholt (født 8. februar 1891 i Farsund, død 1966) var en norsk forfatter.

Familie 
Marie Egland Drangsholt var datter av agent, handelsmann og samlagsbestyrer Tobias Sakarias Egeland og Anna Bentine Hansen, og skrev senere om slektsnavnet til Egland. Hun ble 4. april 1914 gift i Farsund med Ole Drangsholt.

Liv og virke 
Marie Egland Drangsholt begynte før fylte 20 år å arbeide som kontorist i Farsund. Først da hun nærmet seg femti, begynte hun å skrive romaner.

Drangsholt skrev innenfor tradisjonen herregårds- og embedsmannsromaner. Hennes første roman, Dager i spenning fra 1937, handler om en ung og idealistisk forretningsmann fra en konsulfamilie. I romanen På farlige veier skildrer hun blant annet den religiøse Oxfordbevegelsen.

Hun skrev også artikler i aviser og tidsskrifter med signaturen Eiram, altså fornavnet stavet baklengs. Hun skrev blant annet for flere julehefter, og for bladet Romantikk.

Bibliografi 
 1937: Dager i spenning, roman, Norsk litteraturselskap, Oslo
 1940: På farlige veier, roman, Lutherstiftelsen, Oslo
 1945: Fra slekt til slekt, skrifter

Referanser

Kilder 
 

Norske forfattere
Personer fra Farsund kommune